b'\n_START_ARTICLE_\nMarjan Dovjak\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1950 na ljubljanski Akademiji za likovno umetnost in do 1952 nadaljeval \xc5\xa1tudij na specialki za slikarstvo pri profesorju Gabrijelu Stupici ter se 1961 izpopolnjeval na slikarski \xc5\xa1oli A. Lhota v Parizu. Slikal je motive iz vsakdanjega \xc5\xbeivljenja, tiho\xc5\xbeitja in krajine. V za\xc4\x8detku je slikal v duhu povojnega barvnega realizma, koncem pedesetih let 20. stoletja pa je ob upadanju realisti\xc4\x8dnih prvin pri\xc4\x8dela v njegovem slikarstvu nara\xc5\xa1\xc4\x8dati svobodnej\xc5\xa1a stilizacija figure, njena barvitost in razporeditve na povr\xc5\xa1ini. Pod Lhotovim vplivom je razvil osebno razli\xc4\x8dico kubi\xc4\x8dno \xc4\x8dlenjenih oblik in v \xc5\xa1estdesetih letih slikal interierne in eksterierne prizore s figurami in predmeti v novih prostorskih projekcijah. V zadnjih letih pa je njegov upodobitvei svet za\xc5\xbeivel kot kola\xc5\xbe igrivih, ploskovno transporniranih elementov. Ukvarjal se je tudi s stenskim slikarstvom in deloval kot likovni pedagog. Leta 1971 je prejel \xc5\xbdupan\xc4\x8di\xc4\x8devo nagrado.'